Christian Marclay

Christian Marclay (f. 11. janúar 1955) er bandarísk-svissneskur myndlistarmaður og tónlistarmaður sem er einkum þekktur fyrir klippiverk úr hljóði og framsetningu hljóðs í mynd. Hann á bandaríska móður og svissneskan föður, fæddist í Kaliforníu en ólst upp í Genf í Sviss. Hann hefur starfað lengst af á Manhattan í New York-borg og í London.Blake Gopnik, "The 10 Most Important Artists of Today" , Newsweek, 5 June 2011. Retrieved 25 June 2011. Á 8. áratugnum hóf hann að gera tilraunir með snúningsskífur til að mynda hljóð, á sama tíma og sú aðferð þróaðist hjá hip hop-tónlistarfólki.European Graduate School Biography . Retrieved 25 June 2011. Hann lærði við myndlistarskóla í bæði Genf og Boston, og hefur nefnt flúxushreyfinguna sem innblástur.

Meðal þekktustu verka Marclays er „Plata án umslags“ frá 1985, hljómplata með klippiverki úr hljóðum sem átti að selja án umslags svo rispur og ryk myndu safnast á hana og verða hluti af verkinu. Annað verk, „The Sound of Silence“, er einfaldlega svarthvít ljósmynd af samnefndri smáskífu Simon og Garfunkel. Árið 2010 vakti hann athygli fyrir „Klukkuna“, 24 tíma vídeóverk þar sem stutt skot úr kvikmyndum þar sem tími kemur fyrir í mynd eða hljóðrás, eru klippt saman þannig að tíminn í myndinni samsvarar rauntíma. Verkið var frumsýnt í White Cube-galleríinu í London.Ticked Off: Against "The Clock" on Notebook|MUBI Það vann Gullna ljónið á Feneyjatvíæringnum árið 2011.

 Tilvísanir 

Flokkur:Bandarískir myndlistarmenn
Flokkur:Svissneskir myndlistarmenn